115. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 20/20 Νοεμ. 1976 (ΦΕΚ Α΄310) Περί λήψεως μέτρων διοικήσεως του ΕΚΤΕΛ εις περιπτώσεις κινδύνου διαταράξεως των Αστικών Συγκοινωνιών Περιοχής Πρωτευούσης.  Έχοντες υπόψη: 1.Το άρθρ. 44 παρ. 1 του Συντάγματος.  2.Την εξαιρετικώς επείγουσαν και απρόβλεπτον ανάγκην ρυθμίσεως των προκυψάντων θεμάτων εκ της ακινητοποιήσεως των λεωφορείων του ΕΚΤΕΛ Αθηνών και της εντεύθεν διαταράξεως των συγκοινωνιών της Πρωτευούσης. 3.Την εξαιρετικώς επείγουσαν και απρόβλεπτον ανάγκην αντιμετωπίσεως των προβλημάτων διαχειρίσεως και διοικήσεως του Ενοποιημένου Κοινού Ταμείου Εισπράξεων Λεωφορείων, εν όψει ιδία του γεγονότος ότι η Διοίκησις αυτού αποτελείται από ιδιοκτήτας λεωφορείων, οι οποίοι αιφνιδίως απεφάσισαν την ακινητοποίησιν τούτων και επομένως έχουν κάθε συμφέρον να επιτύχη η τοιαύτη ακινητοποίησις με συνέπειαν την σοβαρωτάτην διατάραξιν της ομαλής λειτουργίας των συγκοινωνιών, και κατ’ ακολουθίαν τούτου γενικώτερον της οικονομικής και κοινωνικής ζωής της χώρας. 4.Το γεγονός ότι, προς αντιμετώπισιν της ούτω δημιουργηθείσης καταστάσεως η Κυβέρνησις, εν όψει και της υφισταμένης εν τη χώρα καταστάσεως γενικής επιστρατεύσεως των Ενόπλων Δυνάμεων, επέβαλε το εξαιρετικόν μέτρον της επιτάξεως των λεωφορείων και των εγκαταστάσεων του ΕΚΤΕΛ και των οικείων συνεταιρισμών, κατ’ εφαρμογήν του άρθρ. 19 παρ. 2 του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης», προτάσει του Ημετέρου Υπουργικού Συμβουλίου, απεφασίσαμεν: Άρθρ.1-1.Εν περιπτώσει αμέσου κινδύνου διαταράξεως υπαιτιότητι της διοικήσεως του ΕΚΤΕΛ ή των ιδιοκτητών των εις τούτο εντεταγμένων λεωφορείων των αστικών συγκοινωνιών της περιοχής Πρωτευούσης, δύναται δι’ αποφάσεως του Υπουργού Συγκοινωνιών δημοσιευομένης δια της Εφημερίδος της Κυβερνήσεως, να ανατίθεται εις τριμελή ή πενταμελή ή επταμελή επιτροπήν εκ δημοσίων υπαλλήλων η άσκησις απάντων των καθηκόντων και αρμοδιοτήτων του Διοικητικού Συμβουλίου του ΕΚΤΕΛ, των προβλεπομένων υπό των διατάξεων του Νόμ. 2119/1952 «περί των δια λεωφορείων αυτοκινήτων συγκοινωνιών», η ενέργεια πάσης πράξεως διαχειρίσεως και απαιτουμένης δαπάνης, δια την κίνησιν, επισκευήν και συντήρησιν των λεωφορείων του ΕΚΤΕΛ, ως και η λήψις παντός άλλου αναγκαίου μέτρου δια την ομαλήν και απρόσκοπτον διεξαγωγήν των συγκοινωνιών δια των λεωφορείων του ΕΚΤΕΛ. 2.Καθ’ όλην την διάρκειαν της ασκήσεως των καθηκόντων της ως άνω επιτροπής, το Διοικητικόν  Συμβούλιον   του   ΕΚΤΕΛ  υποχρεούται  να  απέχη (Αντί για τη σελ. 312,733(γ) Σελ. 312,733(δ) Τεύχος ΣΤ21-Σελ.21 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.114-115 της ασκήσεως των καθηκόντων του, αναστελλομένης οιασδήποτε δραστηριότητός του. 3.Δι’ αποφάσεως του Υπουργού Συγκοινωνιών, δημοσιευομένης δια της Εφημερίδος της Κυβερνήσεως άμα τη εκλείψει των λόγων, δι’ ους επεβλήθη η σύστασις της εν παρ. 1 Επιτροπής, ορίζεται η λήξις του χρόνου αναθέσεως εις ταύτην των ως άνω αρμοδιοτήτων, αφ’ ης και το Διοικητικόν Συμβούλιον του ΕΚΤΕΛ αναλαμβάνει εκ νέου την άσκησιν των καθηκόντων του. 4.Πάσα αναγκαία λεπτομέρεια δια την εφαρμογήν της παρούσης, καθορίζεται δι’ αποφάσεως του Υπουργού Συγκοινωνιών, δημοσιευομένης δια της Εφημερίδος της Κυβερνήσεως.  Άρθρ.2.-Η ισχύς της παρούσης ανατρέχει εις την 8ην Νοεμ. 1976. 